CELEX: 32021D0135
Language: hr
Date: 2020-11-12 00:00:00
Title: Delegirana odluka Komisije (EU, Euratom) 2021/135 оd 12. studenoga 2020. o dopuni Uredbe (EU, Euratom) 2018/1046 Europskog parlamenta i Vijeća detaljnim uvjetima za izračun stvarne stope rezervacija zajedničkog fonda za rezervacije

5.2.2021   
               
               
                  HR
               
               
                  Službeni list Europske unije
               
               
                  L 42/9
               
            
         DELEGIRANA ODLUKA KOMISIJE (EU, Euratom) 2021/135
         оd 12. studenoga 2020.
         o dopuni Uredbe (EU, Euratom) 2018/1046 Europskog parlamenta i Vijeća detaljnim uvjetima za izračun stvarne stope rezervacija zajedničkog fonda za rezervacije
         EUROPSKA KOMISIJA,
         uzimajući u obzir Ugovor o funkcioniranju Europske unije, u vezi s Ugovorom o osnivanju Europske zajednice za atomsku energiju,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 213. stavak 2. drugi podstavak,
         budući da:
         
                     (1)
                  
                  
                     U skladu s člankom 212. stavkom 1. Uredbe (EU, Euratom) 2018/1046 („Financijska uredba”), rezervacije za pokrivanje financijskih obveza koje proizlaze iz financijskih instrumenata, proračunskih jamstava ili financijske pomoći moraju se držati u zajedničkom fondu za rezervacije. Sredstva zajedničkog fonda za rezervacije raspodijelit će se u odjeljke koji odgovaraju svakom od instrumenata koji mu doprinose. U skladu s člankom 213. stavkom 1. Financijske uredbe, izdvajanje rezervacija za proračunska jamstva i financijsku pomoć trećim zemljama u zajedničkom fondu za rezervacije mora se temeljiti na stvarnoj stopi rezervacija.
                  
               
                     (2)
                  
                  
                     Stvarnu stopu rezervacija trebalo bi odrediti na temelju početnih stopa rezervacija utvrđenih zasebno za svako proračunsko jamstvo ili financijsku pomoć trećim zemljama u skladu s člankom 211. stavkom 2. U skladu s člankom 213. stavkom 2. Financijske uredbe, ta bi se stopa trebala primjenjivati samo na iznos sredstava u zajedničkom fondu za rezervacije predviđenih za plaćanje aktiviranih jamstava tijekom jednogodišnjeg razdoblja. Stvarna stopa rezervacija primjenjivat će se na sve odjeljke zajedničkog fonda za rezervacije koji mogu stvoriti nepredviđene obveze za proračun Unije.
                  
               
                     (3)
                  
                  
                     Metodologija za izračun stvarne stope rezervacija trebala bi se temeljiti na utvrđenim metodama mjerenja kreditnih rizika i upravljanja njima, koje se najčešće primjenjuju u financijskom sektoru. Te se metode u velikoj mjeri oslanjaju na procjenu raspodjele gubitka kreditnog portfelja koja se provodi zasebno i zajedno za sve instrumente koji doprinose. Metodologija je usmjerena na procjenu dviju sastavnica kreditnog rizika – očekivanih i neočekivanih gubitaka.
                  
               
                     (4)
                  
                  
                     Stvarna stopa rezervacija trebala bi odražavati koristi objedinjavanja proračunskih jamstava i financijske pomoći trećim zemljama s različitim profilima rizika i obrascima novčanih tokova. Stoga bi se metodologija za utvrđivanje razine stvarnih rezervacija u zajedničkom fondu za rezervacije trebala temeljiti na konceptu diversifikacije, koji omogućuje optimizaciju razine rezervacija propisane u odgovarajućim temeljnim aktima instrumenata koji doprinose.
                  
               
                     (5)
                  
                  
                     Korelacija gubitaka među odjeljcima unutar zajedničkog fonda za rezervacije važan je čimbenik za utvrđivanje stvarne stope rezervacija. Stoga bi trebalo uspostaviti pouzdan pristup za procjenu razine korelacije među odjeljcima.
                  
               
                     (6)
                  
                  
                     Stvarna stopa rezervacija mora biti referentna vrijednost za Komisijin izračun doprinosa iz proračuna izdvajanju rezervacija u skladu s člankom 211. stavkom 4. točkom (a) Financijske uredbe, za svaku nadopunu zajedničkog fonda za rezervacije u skladu s člankom 213. stavkom 4. točkom (b) Financijske uredbe ili za povrat u proračun svakog viška rezervacija u skladu s člankom 213. stavkom 4. točkom (a) Financijske uredbe, zasebno za svaki instrument koji doprinosi. Stoga bi financijski upravitelj sredstava zajedničkog fonda za rezervacije („financijski upravitelj”) trebao izračunati stvarnu stopu rezervacija u skladu s godišnjim proračunskim postupkom.
                  
               
                     (7)
                  
                  
                     U skladu s člankom 213. stavkom 1. Financijske uredbe, stvarnom stopom rezervacija mora se osigurati razina zaštite od financijskih obveza Unije koja odgovara razini koju bi osigurale odgovarajuće stope rezervacija da se sredstva drže zasebno i da se njima zasebno upravlja. Ako informacije potrebne za izračun stvarne stope rezervacija primjenom opreznog pristupa nisu u potpunosti dostupne, financijskom upravitelju trebalo bi dopustiti da odredi stvarnu stopu rezervacija od 100 % kao zaštitnu mjeru kojom se osigurava usklađenost s tim člankom.
                  
               
                     (8)
                  
                  
                     U skladu s člankom 282. stavkom 3. točkom (g) Financijske uredbe, članak 213. te uredbe o stvarnoj stopi rezervacija mora se primjenjivati tek od dana primjene višegodišnjeg financijskog okvira za razdoblje nakon 2020. Ova bi se Odluka stoga trebala primjenjivati od istog dana,
                  
               DONIJELA JE OVU ODLUKU:
         
            Članak 1.
            
               1.   Komisija financijskom upravitelju dostavlja sljedeće informacije:
               
                           (a)
                        
                        
                           predviđanja priljeva i odljeva za relevantne odjeljke zajedničkog fonda za rezervacije za odgovarajuće razdoblje;
                        
                     
                           (b)
                        
                        
                           druge relevantne informacije potrebne za utvrđivanje primjerenosti rezervacija na temelju metodologije za izračun stvarne stope rezervacija.
                        
                     
            
               2.   Financijski upravitelj izračunava stvarnu stopu rezervacija primjenjivu za relevantno godišnje razdoblje u skladu s proračunskim postupkom, koristeći se informacijama dostavljenima u skladu s člankom 1.
               Međutim, odstupajući od prvog podstavka u pogledu usklađenosti s proračunskim postupkom, financijski upravitelj izračunava stvarnu stopu rezervacija primjenjivu za prvo godišnje razdoblje koristeći se u najkraćem mogućem roku dostupnim i relevantnim informacijama.
            
            
               3.   Financijski upravitelj izračunava stvarnu stopu rezervacija primjenom metodologije utvrđene u Prilogu. Financijski upravitelj izračunu stvarne stope rezervacija prilaže procjenu tržišnih uvjeta i sve druge relevantne pretpostavke iz metodologije koje su upotrijebljene u izračunu.
            
         
         
            Članak 2.
            
               1.   Financijski upravitelj može odrediti stvarnu stopu rezervacija od 100 % kako bi ispunio zahtjev iz članka 213. stavka 1. Financijske uredbe, odnosno osigurao razinu zaštite od financijskih obveza Unije koja odgovara razini koju bi osigurale odgovarajuće stope rezervacija da se sredstva drže zasebno i da se njima zasebno upravlja.
            
            
               2.   Stavak 1. primjenjuje se samo kada informacije o značajnom instrumentu koji doprinosi zajedničkom fondu za rezervacije koje su neophodne za izračun stvarne stope rezervacija primjenom opreznog pristupa nisu u potpunosti dostupne.
            
         
         
            Članak 3.
            Ova Odluka stupa na snagu dvadesetog dana od dana objave u Službenom listu Europske unije.
            Primjenjuje se od dana primjene višegodišnjeg financijskog okvira za razdoblje nakon 2020.
         
         
            Sastavljeno u Bruxellesu 12. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 193, 30.7.2018., str. 1.
         
      
      
         
            PRILOG
            
               1.   
               
                  Stvarna stopa rezervacija zajedničkog fonda za rezervacije izračunava se uzimajući u obzir iznos očekivanih i neočekivanih gubitaka za svaki instrument koji doprinosi te omjer diversifikacije, koji odražava korelaciju između gubitaka instrumenata koji doprinose, kako je utvrđeno u sljedećoj formuli:
               
            
            
               
            pri čemu je:
            
               EPR
               t – stvarna stopa rezervacija, izražena kao postotak iznosa sredstava predviđenih za plaćanje aktiviranih jamstava za godinu t, da se rezervacije za instrumente koji doprinose drže zasebno te se njima zasebno upravlja;
            
               EL
               i,t – očekivani gubitak za odjeljak i, za godinu t, koji su utvrdile službe za ovjeravanje za odgovarajući odjeljak i koji predstavlja iznos sredstava potreban za pokrivanje očekivanih aktiviranih jamstava za godinu t;
            
               UL
               i,t – neočekivani gubitak za odjeljak i, za godinu t, koji su utvrdile službe za ovjeravanje za odgovarajući odjeljak i koji predstavlja nestabilnost (standardna devijacija) očekivanoga gubitka za odjeljak;
            
               i,j – odjeljak ;
            
               t – godina , pri čemu je T ukupno trajanje odgovarajućeg odjeljka;
            
               x
               t – koeficijent prilagodbe, izražen kao postotak od UL
               i,t za godinu t, koji odražava maržu potrebnu za pokrivanje kratkoročne nestabilnosti procjena gubitka, čime se osigurava dodatna zaštita od nedovoljne likvidnosti;
            
               ρ
               i,j – korelacijska matrica između gubitaka pojedinačnih odjeljaka tijekom trajanja instrumenata koji doprinose;
            
               DR – omjer diversifikacije, koji odražava razliku između zbroja neočekivanih gubitaka tijekom trajanja svih instrumenata koji doprinose u nazivniku i zajedničkih neočekivanih gubitaka tijekom trajanja za sve odjeljke te se izračunava na sljedeći način:
            
               
            
               2.   
               
                  Omjer diversifikacije izračunava financijski upravitelj za godinu t na temelju podataka službi za ovjeravanje i procjena korelacijske tablice.
               
            
            
               3.   
               
                  Korelaciju (matricu) između odjeljaka utvrđuje financijski upravitelj na temelju povijesnih podataka, ako su dostupni, približnih vrijednosti za odjeljke s pomoću javno dostupnih podataka (kao što su obveznički i dionički indeksi) koji predstavljaju geografsku ili sektorsku pokrivenost za određeni odjeljak. Financijski upravitelj može prilagoditi korelacijsku matricu kako bi se uzeli u obzir tržišni uvjeti i drugi relevantni čimbenici.